একই নামের অন্যান্য ব্যক্তির জন্য মহিউদ্দিন (দ্ব্যর্থতা নিরসন) দেখুন।

**মহিউদ্দিন জাহাঙ্গীর** (৭ মার্চ ১৯৪৯ - ১৪ ডিসেম্বর ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান "বীর শ্রেষ্ঠ" উপাধিতে ভূষিত করা হয় তিনি তাদের অন্যতম। তিনি মুক্তিবাহিনীর ৭নং সেক্টরের একজন কর্মকর্তা ছিলেন। মহানন্দা নদীর তীরে শত্রুর প্রতিরক্ষা ভাঙ্গার প্রচেষ্টার সময় তিনি শহীদ হন। তার উদ্যোগে মুক্তিবাহিনী ঐ অঞ্চলে পাকিস্তানি সেনাবাহিনীর ব্যাপক ক্ষতিসাধন করে। যার ফলাফলস্বরূপ মুক্তিবাহিনী প্রতিপক্ষকে পরাস্ত করে এবং ওই অঞ্চলকে শত্রুমুক্ত করে। তার সম্মানে ঢাকা সেনানিবাসের প্রধান ফটকের নাম "বীরশ্রেষ্ঠ শহীদ জাহাঙ্গীর গেট" নামকরণ করা হয়েছে।

জন্ম ও শিক্ষাজীবন
-----------------

মহিউদ্দিন জাহাঙ্গীর ১৯৪৯ সালের ৭ মার্চ বরিশাল জেলার বাবুগঞ্জ উপজেলার রহিমগঞ্জ গ্রামে জন্মগ্রহণ করেন। তার পিতা আব্দুল মোতালেব হাওলাদার ছিলেন কৃষক এবং মা সাফিয়া বেগম ছিলেন গৃহিণী। মহিউদ্দিনরা তিন বোন তিন ভাই। দাদা আব্দুর রহিম হাওলাদার ছিলেন প্রতাপশালী ব্যক্তি। পিতার আর্থিক দৈন্যতার কারণে মাত্র সাড়ে তিন বছর বয়সে মামার বাড়ি মুলাদি উপজেলার পাতারচর গ্রামে যান জাহাঙ্গীর। পাতারচর সরকারি প্রাথমিক বিদ্যালয়ে ১৯৫৩ সালে তার শিক্ষাজীবনের সূচনা হয়। মুলাদি মাহমুদ জান পাইলট উচ্চ বিদ্যালয় থেকে ১৯৬৪ সালে বিজ্ঞান বিভাগে ম্যাট্রিকুলেশন পাস করেন। ১৯৬৬ তে তিনি বরিশাল বি.এম (ব্রজমোহন) কলেজ থেকে উচ্চ মাধ্যমিক পাশ করেন।

ছাত্র হিসেবে মহিউদ্দিন জাহাঙ্গীর বেশ মেধাবী ছিলেন৷ খেলাধুলার পাশাপাশি তিনি ছিলেন রাজনীতি সচেতন৷ কলেজ জীবনেই তিনি পাঠ করেন লেনিন, মাও-সেতুং, চে গেভারার মতো ব্যক্তির সংগ্রামী জীবনের গল্প ও রাজনৈতিক দর্শন৷ তিনি মাস্টারদা সূর্যসেনের জীবনীগ্রন্থ, ক্ষুদিরামের ফাঁসি, তিতুমীরের বাঁশের কেল্লা, চট্টগ্রামের অস্ত্রাগার লুণ্ঠন এবং প্রীতিলতা ওয়াদ্দেদারের জীবনীসহ বহু গ্রন্থ নিয়মিত পড়তেন।

উচ্চ মাধ্যমিক পরীক্ষায় উত্তীর্ণ হওয়ার পর মহিউদ্দিন জাহাঙ্গীর বিমানবাহিনীতে যোগদানের চেষ্টা করেন, কিন্তু চোখের অসুবিধা থাকায় ব্যর্থ হন। ১৯৬৭ সালে তিনি ঢাকা বিশ্ববিদ্যালয়ে পরিসংখ্যান বিভাগে অধ্যয়নরত অবস্থায়ই পাকিস্তান মিলিটারি একাডেমীতে ক্যাডেট হিসেবে যোগদান করেন। ১৯৬৮’র ২ জুন তিনি ইঞ্জিনিয়ার্স কোরে কমিশন লাভ করেন। সেনাবাহিনীতে তার নম্বর ছিল PSS-১০৪৩৯। তিনি মিলিটারি কলেজ অব ইঞ্জিনিয়ারিং, রিসালপুর থেকে অফিসার বেসিক কোর্স-২৯ এবং ইনফ্যান্ট্রি স্কুল অব ট্যাকটিক্স থেকে অফিসার উইপন কোর্স সম্পন্ন করেন। সর্বশেষ ১৯৬৯ সালে আগস্ট মাসের শেষের দিকে এক মাসের ছুটিতে দেশে ফেরেন।

মুক্তিযুদ্ধে ভূমিকা
-------------------

  

১৯৭১-এ স্বাধীনতা যুদ্ধ শুরু হওয়ার সময় পাকিস্তানে ১৭৩ নম্বর ইঞ্জিনিয়ারিং ব্যাটেলিয়ানে 'পাকিস্তান – চীন সংযোগকারী মহাসড়ক' নির্মাণে কর্তব্যরত ছিলেন। দেশের স্বাধীনতার জন্য তিনি ছুটে এসেছিলেন পাকিস্তানের দুর্গম এলাকা অতিক্রম করে সঙ্গে মাত্র একটি পিস্তল নিয়ে। ১০ জুন তিনি কয়েকদিনের ছুটি নেন এবং ফিরে পশ্চিম পাকিস্তানের রিসালপুর যান। জীবনের ঝুঁকি নিয়ে পাকিস্তানি সেনা ও সীমান্তরক্ষীদের দৃষ্টি এড়িয়ে শিয়ালকোট সীমান্ত দিয়ে ভারতীয় এলাকায় প্রবেশ করেন। প্রথমেই গেলেন নিকটবর্তী বিএসএফের ব্যাটালিয়ন হেড কোয়ার্টারে৷ সেখান থেকে দিল্লি, এরপর কলকাতা৷ পশ্চিম পাকিস্তান থেকে চারজন বাঙালি সামরিক অফিসার পালিয়ে এসেছেন শুনে বাঙালি, মুক্তিবাহিনী ও বাঙালি শরণার্থীদের প্রাণে বিপুল উৎসাহ জাগল৷ মুক্তিযুদ্ধের চিফ কমান্ডার কর্নেল ওসমানী যুদ্ধক্ষেত্র থেকে কলকাতায় এলেন এই পাঁচ বীরকে অভ্যর্থনা দেয়ার জন্য৷ ভারত হতে পরে তিনি বাংলাদেশের সীমান্তে পৌঁছেন। তবে পাকিস্তানে আটকে পড়া আরো তিনজন অফিসারসহ তিনি পালিয়ে যান ও পরে পশ্চিমবঙ্গের মালদহ জেলার মেহেদিপুরে মুক্তিবাহিনীর ৭নং সেক্টরে সাব সেক্টর কমান্ডার হিসাবে যোগ দেন ৩ জুলাই। তিনি সেক্টর কমান্ডার মেজর নাজমুল হকের অধীনে যুদ্ধ করেন। তাদের আক্রমণ এত প্রবল ও ত্রাস সৃষ্টিকারী ছিলো যে, একবার একটি শত্রু লাইনের উপর হামলা চালাবার পূর্ব মূহুর্তে প্রায় সহস্রাধিক শত্রুসেনা প্রাণের ভয়ে প্রতিরক্ষা ব্যুহ ছেড়ে চলে যায়। বিভিন্ন রণাঙ্গনে অসাধারণ কৃতিত্ব দেখানোর কারণে তাকে রাজশাহীর চাঁপাইনবাবগঞ্জ শহর দখলের দায়িত্ব দেয়া হয়। শহরটি দখলের জন্য সেক্টর কমান্ডার এ.এন.এম. নূরুজ্জামান তিনটি দল গঠন করেন। প্রথম দলের নেতৃত্ব দেন মুক্তিযোদ্ধা গিয়াসকে। দ্বিতীয় দলের দায়িত্ব দেয়া হয় মুক্তিযোদ্ধা রশিদকে। তৃতীয় দলের দায়িত্ব পান মহিউদ্দিন জাহাঙ্গীর। ১৯৭১ সালের ১০ ডিসেম্বর আনুমানিক ৫০ জন মুক্তিযোদ্ধা নিয়ে বাংলাদেশে প্রবেশ করেন মহিউদ্দিন জাহাঙ্গীর এবং চাঁপাইনবাবগঞ্জের পশ্চিমে বারঘরিয়ায় অবস্থান নেন। ১১ ডিসেম্বর সেখানে ভারতীয় বাহিনীর গোলন্দাজ বাহিনীর গোলাবর্ষণ করার কথা ছিলো। কিন্তু সেটি হয়নি। পরবর্তী দুইদিন ১২ ও ১৩ ডিসেম্বর একাধিকবার ভারতীয় বাহিনীর সঙ্গে যোগাযোগ করতে গিয়ে ব্যর্থ হন মহিউদ্দীন জাহাঙ্গীর। পরে তিনি সিদ্ধান্ত নেন ভারতীয় বাহিনীর সহযোগিতা ছাড়াই শত্রুদের অবস্থানে আক্রমণ করবেন এবং তিনি সেটিই করেন। স্বাধীনতার ঊষালগ্নে বিজয় সুনিশ্চিত করেই তিনি শহীদ হয়েছিলেন। ক্যাপ্টেন জাহাঙ্গীরকে চাপাইনবাবগঞ্জ জেলার ঐতিহাসিক সোনা মসজিদ আঙিনায় সমাহিত করা হয়।

যেভাবে শহীদ হলেন
----------------

ক্যাপ্টেন মহিউদ্দিন জাহাঙ্গীর ও মেজর নাজমুল হকের সমাধি
১০ ডিসেম্বর ক্যাপ্টেন জাহাঙ্গীর, লেফটেন্যান্ট কাইয়ুম, লেফটেন্যান্ট আউয়াল ও ৫০ জনের মতো মুক্তিযোদ্ধা চাঁপাইনবাবগঞ্জের পশ্চিমে বারঘরিয়া এলাকায় অবস্থান গ্রহণ করেন। ১৪ ডিসেম্বর ভোরে মাত্র ২০ জন মুক্তিযোদ্ধা নিয়ে বারঘরিয়া এলাকা থেকে ৩/৪ টি দেশি নৌকায় করে রেহাইচর এলাকা থেকে মহানন্দা নদী অতিক্রম করেন। নদী অতিক্রম করার পর উত্তর দিক থেকে একটি একটি করে প্রত্যেকটি শত্রু অবস্থানের দখল নিয়ে দক্ষিণে এগোতে থাকেন। তিনি এমনভাবে আক্রমণ পরিকল্পনা করেছিলেন যেন উত্তর দিক থেকে শত্রু নিপাত করার সময় দক্ষিণ দিক থেকে শত্রু কোনকিছু আঁচ করতে না পারে। এভাবে এগুতে থাকার সময় জয় যখন প্রায় সুনিশ্চিত তখন ঘটে বিপর্যয়। হঠাৎ বাঁধের উপর থেকে ইস্ট পাকিস্তান সিভিল আর্মড ফোর্সের ৮/১০ জন সৈনিক দৌড়ে চর এলাকায় এসে যোগ দেয়। এরপরই শুরু হয় পাকিস্তানি বাহিনীর অবিরাম ধারায় গুলিবর্ষন। ক্যাপ্টেন জাহাঙ্গীর জীবনের পরোয়া না করে সামনে এগিয়ে যান। যখন আর একটি মাত্র শত্রু অবস্থান বাকি রইল এমন সময় মুখোমুখি সংঘর্ষে বাংকার চার্জে শত্রুর বুলেটে এসে বিদ্ধ হয় জাহাঙ্গীরের কপালে। শহীদ হন তিনি।

সমাধি
-----

সোনা মসজিদ আঙিনায় অবস্থিত বীর শ্রেষ্ঠ শহীদ ক্যাপ্টেন মহিউদ্দিন জাহাঙ্গীর ও মেজর নাজমুল হকের সমাধি
১৯৭১ সালের ১৫ ডিসেম্বর শহীদ ক্যাপ্টেন মহিউদ্দিন জাহাঙ্গীরের মৃতদেহ ঐতিহাসিক সোনা মসজিদ প্রাঙ্গণে আনা হয়। অসংখ্য স্বাধীনতা প্রেমিক জনগণ, ভক্ত মুক্তিযোদ্ধা, অগণিত মা-বোনের নয়ন জলের আশীর্বাদে সিক্ত করে তাকে এখানে সমাহিত করা হয়।

পুরস্কার ও সম্মাননা
-------------------

মহিউদ্দীন জাহাঙ্গীরের স্মরণে ঢাকা ক্যান্টনমেন্ট এর প্রধান ফটকের নামকরণ করা হয়েছে বীর শ্রেষ্ঠ শহীদ জাহাঙ্গীর গেট
মুক্তিযুদ্ধে অসামান্য অবদানের জন্য বাংলাদেশের সর্বোচ্চ সামরিক পদক বীর শ্রেষ্ঠ পদক দেয়া হয় মহিউদ্দিন জাহাঙ্গীরকে। বরিশালের নিজ গ্রামের নাম তার দাদার নামে হওয়ায় পরিবার ও গ্রামবাসীর ইচ্ছে অনুসারে তার ইউনিয়নের নাম 'আগরপুর' পরিবর্তন করে 'মহিউদ্দিন জাহাঙ্গীর' ইউনিয়ন করা হয়েছে৷ সরকারি প্রকল্পের মাধ্যমে বরিশাল জেলা পরিষদ ৪৯ লক্ষ টাকা ব্যয়ে বীর শ্রেষ্ঠের পরিবারের দান করা ৪০ শতাংশ জায়গার ওপর নির্মাণ করছে বীর শ্রেষ্ঠ মহিউদ্দিন জাহাঙ্গীর স্মৃতি জাদুঘর ও গ্রন্থাগার৷ স্বরূপনগরে বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর কলেজের নাম তার নাম অনুসারে রাখা হয়েছে। ঝালকাঠি জেলা স্টেডিয়ামের নাম এই বীর শ্রেষ্ঠের নামে নামকরণ করা হয়।

আরও দেখুন
---------

* বীর শ্রেষ্ঠ
* বাংলাদেশের স্বাধীনতা যুদ্ধ

তথ্যসূত্র
---------

1. ↑  "দৈনিক প্রথম আলো, "তোমাদের এ ঋণ শোধ হবে না"| তারিখ: ২১-১২-২০১২"। ২০১৮-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
2. ↑  "আমাদের 'বীরশ্রেষ্ঠ' মহিউদ্দীন জাহাঙ্গীর"। *আমাদের বরিশাল*। ১৪ ডিসেম্বর ২০১৬। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৬।
3. ↑  "জাহাঙ্গীর, বীরশ্রেষ্ঠ মহিউদ্দিন"। *বাংলাপিডিয়া*। বাংলাদেশ এশিয়াটিক সোসাইটি। ১৭ এপ্রিল ২০১৫। সংগ্রহের তারিখ ২৭ ডিসেম্বর ২০১৭।
4. ↑  *বীরশ্রেষ্ঠ, জাহানারা ইমাম*। গণ প্রকাশনী। ১৩৯১। পৃষ্ঠা ৩১।
5. ↑  "বরিশালনিউজ ডট কম"। ৭ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১২।
6. ↑  সালাউদ্দিন, মোহাম্মদ (২৬ মার্চ ২০১০)। "শাহ নিয়ামতুল্লাহ এর মাজার"। *গৌড়বঙ্গ ও চাঁপাইনবাবগঞ্জ এর প্রাচীন নিদর্শন* (2 সংস্করণ)। ঢাকা, বাংলাদেশ: জাতীয় সাহিত্য পরিষদ। পৃষ্ঠা ১০১।
7. ↑  "PM: Reject those involved in destructive politics"। *Dhaka Tribune*। UNB। ১৮ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৫।
8. ↑  "বীরশ্রেষ্ঠদের নামে পাঁচ জেলা স্টেডিয়াম"। *banglanews24.com*। সংগ্রহের তারিখ ২০১৯-০৮-০১।
9. ↑  "চার বীরশ্রেষ্ঠের নামে স্টেডিয়াম"। *www.prothom-alo.com*। ২০১১-১০-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-০১।

গ্রন্থপঞ্জি
-----------

* কাজী সাজ্জাদ আলী জহির (মার্চ ২০১৭)। *বীরশ্রেষ্ঠ ক্যাপ্টেন মহিউদ্দিন জাহাঙ্গীর*। ঢাকা: বাংলা একাডেমি। আইএসবিএন 9840755994।

বহিঃসংযোগ
---------

* গুণীজন  ওয়েব্যাক মেশিনে আর্কাইভকৃত ১৮ জুলাই ২০১০ তারিখে

| * দে
* স
বীর শ্রেষ্ঠ পদক |
| --- |
| 
* মহিউদ্দীন জাহাঙ্গীর
* হামিদুর রহমান
* মোস্তফা কামাল
* রুহুল আমিন
* মতিউর রহমান
* মুন্সি আব্দুর রউফ
* নূর মোহাম্মদ শেখ

 |  |

| * দে
* স
বাংলাদেশ বাংলাদেশের স্বাধীনতা যুদ্ধ |
| --- |
|  মুক্তিযুদ্ধ বিষয়ক মন্ত্রণালয় |
| 

| বাংলাদেশের বিপ্লবের মূল ভিত্তি |
| --- |
| 

|  |  |
| --- | --- |
| দর্শন | 
* বাংলার নবজাগরণ
* দক্ষিণ এশিয়ায় মুসলিম জাতীয়তাবাদ
* দ্বিজাতি তত্ত্ব
* বাঙালি জাতীয়তাবাদ
* বঙ্গবিদ্যা
* বঙ্গমাতা
* জয় বাংলা

 |
| পাকিস্তান আন্দোলন | 
* বঙ্গভঙ্গ আন্দোলন
* পূর্ববঙ্গ ও আসাম
* নিখিল ভারত মুসলিম লীগ
* ভারতের স্বাধীনতা আন্দোলন
* পাকিস্তান আন্দোলন
* লাহোর প্রস্তাব
* অবিভক্ত স্বাধীন বাংলা
* মুসলিম ন্যাশনাল গার্ড
* কলকাতা দাঙ্গা
* নোয়াখালী দাঙ্গা
* ভারত বিভাজন
* বঙ্গভঙ্গ (১৯৪৭)

 |
| পাকিস্তানে বাঙ্গালী | 
* পাকিস্তান অধিরাজ্য
* পূর্ব বাংলা
* পাকিস্তান মুসলিম লীগ
* লক্ষ্য প্রস্তাব
* আওয়ামী মুসলিম লীগ
* বাংলাদেশ আওয়ামী লীগ
* যুক্তফ্রন্ট
* বাংলা ভাষা আন্দোলন
* এক ইউনিট ব্যবস্থা
* পূর্ব পাকিস্তান
* ১৯৫৬-এর পাকিস্তান সংবিধান
* ১৯৫৮-এর পাকিস্তানি অভ্যুত্থান
* ১৯৬২-এর পাকিস্তান সংবিধান

 |
| বাঙ্গালির আত্মনিয়ন্ত্রণ | 
* বাংলা ভাষা আন্দোলন
* স্বাধীন বাংলা বিপ্লবী পরিষদ
* ছয় দফা আন্দোলন
* আগরতলা ষড়যন্ত্র মামলা
* ঊনসত্তরের গণঅভ্যুত্থান
* ১৯৭০ ভোলা ঘূর্ণিঝড়
* পাকিস্তানের সাধারণ নির্বাচন, ১৯৭০

 |
| যুদ্ধের ঘোষণা | 
* সাতই মার্চের ভাষণ
* রোদিওনোভের বার্তা
* অ্যাডমিরাল আহসান মিশন
* অপারেশন সার্চলাইট
* বাংলাদেশের স্বাধীনতা ঘোষণা

 |

 |

 |
| 

| 
* সংগ্রাম
* সমরাভিযান
* রণক্ষেত্র
* যুদ্ধ
* ঘটনাবলী
* গণহত্যা

 |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| সংগ্রাম | 

|  |  |
| --- | --- |
| বাংলাদেশ | 
* ১৯৭১ সালের অস্থায়ী বাংলাদেশ সরকার
* মুক্তিবাহিনী
* বাংলাদেশ সেনাবাহিনী
	+ কে ফোর্স (বাংলাদেশ)
	+ এস ফোর্স (বাংলাদেশ)
	+ জেড ফোর্স (বাংলাদেশ)
* বাংলাদেশ নৌবাহিনী
* বাংলাদেশ বিমান বাহিনী
* বর্ডার গার্ড বাংলাদেশ
* বাংলাদেশ আনসার
* বাংলাদেশ পুলিশ
* বিশেষ গেরিলা বাহিনী
	+ গণবাহিনী (মুক্তিবাহিনী)
	+ মুজিব বাহিনী
	+ কাদেরিয়া বাহিনী
	+ হেমায়েত বাহিনী
	+ আফসার বাহিনী
* ক্র্যাক প্লাটুন

 |
| পাকিস্তান | 
* পাকিস্তান সশস্ত্র বাহিনী
* বাংলাদেশ জামায়াতে ইসলামী
* পূর্ব পাকিস্তান কেন্দ্রীয় শান্তি কমিটি
* রাজাকার
* আল বদর
* আল শামস

 |
| ভারতীয় মিত্র | 
* ভারতীয় সংসদ
* ভারতের সামরিক বাহিনী
* মিত্র বাহিনী (ভারত-বাংলাদেশ মিত্রবাহিনী)

 |

 |
| সমরাভিযান ওরণক্ষেত্র | 
* পাকিস্তান পূর্বাঞ্চলীয় কমান্ড
* অপারেশন সার্চলাইট
* অপারেশন বরিশাল
* ক্যাবল ১৯৭১
* বাংলাদেশের স্বাধীনতা যুদ্ধে সেক্টরসমূহের তালিকা
* বাংলাদেশের স্বাধীনতা যুদ্ধের সামরিক পরিকল্পনা
* পূর্বাঞ্চলীয় কমান্ড (ভারত)
* স্বাধীনতা যুদ্ধের কালপঞ্জি
* মেঘনা হেলি ব্রিজ
* অপারেশন জ্যাকপট
* অপারেশন পাইথন
* অপারেশন ট্রাইডেন্ট (১৯৭১)
* পাকিস্তান সেনাবাহিনীর আদেশ, ডিসেম্বর ১৯৭১
* মিত্রবাহিনীর যুদ্ধের আদেশ ডিসেম্বর ১৯৭১
* পূর্ব পাকিস্তান বিমান অভিযান, ১৯৭১
* অপারেশন চেঙ্গিস খান
* অপারেশন ক্যাকটাস-লিলি

 |
| প্রধান যুদ্ধ | 
* দরুইনের যুদ্ধ
* কমলপুর যুদ্ধ
* রাঙ্গামাটি-মহালছড়ির পানিপথের যুদ্ধ
* গোয়ালহাটির যুদ্ধ
* ধলাই সীমান্ত চৌকির যুদ্ধ
* শিরোমণি ট্যাঙ্ক যুদ্ধ
* আজমিরিগঞ্জের যুদ্ধ
* গরিবপুরের যুদ্ধ
* হিলির যুদ্ধ
* লংওয়ালার যুদ্ধ
* কুষ্টিয়ার যুদ্ধ
* বয়রার যুদ্ধ
* আটগ্রামের যুদ্ধ
* চন্দ্রপুর যুদ্ধ
* রাধানগর যুদ্ধ

 |
| অন্যান্য ঘটনা | 
* ব্লাড টেলিগ্রাম
* ১৯৭১ বাংলাদেশে গণহত্যা
* ১৯৭১ বাংলাদেশী বুদ্ধিজীবী হত্যাকাণ্ড
* বাংলাদেশের স্বাধীনতা যুদ্ধের সময় ধর্ষণ
* পূর্ব বাংলার শরণার্থী
* স্বাধীন বাংলা বেতার কেন্দ্র
* স্বাধীন বাংলা ফুটবল দল
* কনসার্ট ফর বাংলাদেশ
	+ দ্য কনসার্ট ফর বাংলাদেশ (অ্যালবাম)
	+ দ্য কনসার্ট ফর বাংলাদেশ (চলচ্চিত্র)

 |
| গণহত্যা | 
* ১৯৭১ ঢাকা বিশ্ববিদ্যালয় গণহত্যা
* ১৯৭১ বাংলাদেশী বুদ্ধিজীবী হত্যাকাণ্ড
* শঙ্করপাড়া গণহত্যা
* শাঁখারীবাজার গণহত্যা
* রমনা গণহত্যা
* সূত্রাপুর গণহত্যা
* জিঞ্জিরা গণহত্যা
* আখিরা গণহত্যা
* জাঠিভাঙ্গা গণহত্যা
* ডেমরা গণহত্যা
* চুকনগর গণহত্যা
* মধ্যপাড়া গণহত্যা
* বাখরাবাদ গণহত্যা
* বুরুঙ্গা গণহত্যা

 |
| সম্পর্কিত দ্বন্দ্ব | 
* ভারত-পাকিস্তান যুদ্ধ ১৯৭১
* ভারত-পাকিস্তান নৌযুদ্ধ (১৯৭১)

 |

 |

 |
| 

| নেতা |
| --- |
| 

|  |  |  |  |  |  |
| --- | --- | --- | --- | --- | --- |
| বাংলাদেশ | 

|  |  |
| --- | --- |
| সামরিক | 
* মহম্মদ আতাউল গণি ওসমানী
* জিয়াউর রহমান
* খালেদ মোশাররফ
* কাজী মুহাম্মদ সফিউল্লাহ
* শাফায়াত জামিল
* আবদুল করিম খন্দকার
* মতিউর রহমান (বীর শ্রেষ্ঠ)

 |
| বেসামরিক | 
* শেখ মুজিবুর রহমান
* সৈয়দ নজরুল ইসলাম
* তাজউদ্দীন আহমদ
* আবুল হাসনাত মোহাম্মদ কামারুজ্জামান
* এম হামিদুল্লাহ খান
* ধীরেন্দ্রনাথ দত্ত
* কাজী নূরুজ্জামান
* চিত্তরঞ্জন দত্ত
* মুহাম্মদ মনসুর আলী
* খন্দকার মোশতাক আহমেদ
* এম. এ. হান্নান
* আবু সাঈদ চৌধুরী

 |

 |
| পাকিস্তান | 

|  |  |
| --- | --- |
| সামরিক | 
* ইয়াহিয়া খান
* টিক্কা খান
* আমির আবদুল্লাহ খান নিয়াজী

 |
| বেসামরিক | 
* জুলফিকার আলী ভুট্টো
* নুরুল আমিন
* শাহ আজিজুর রহমান
* গোলাম আযম
* মতিউর রহমান নিজামী

 |

 |
| বাংলাদেশের মিত্রগণ | 

|  |  |
| --- | --- |
| ভারত | 
* ইন্দিরা গান্ধী
* ভারতীয় সেনাবাহিনী
* শ্যাম মানেকশ’
* জগজিত সিং অরোরা
* জে এফ আর জ্যাকব

 |

 |

 |

 |
| 

| ফলাফল |
| --- |
| 
* পাকিস্তানের আত্মসমর্পণের দলিল
* বাংলাদেশের আন্তর্জাতিক স্বীকৃতি
* সিমলা চুক্তি ১৯৭১
* দিল্লি চুক্তি
* আটকে পড়া পাকিস্তানি
* হামুদুর রহমান কমিশন
* হামুদুর রহমান কমিশন প্রতিবেদন
* ১৯৭১ যুদ্ধকালীন তদন্তের বন্দী

 |

 |
| 

| 
* সম্পর্কিত বিষয়
* বিষয়শ্রেণী

 |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| স্মৃতিরক্ষা | 

|  |  |
| --- | --- |
| স্মৃতিসৌধ এবং স্মারক | 
* জাতীয় স্মৃতিসৌধ
* শহীদ বুদ্ধিজীবী স্মৃতিসৌধ
* স্বাধীনতা স্তম্ভ
* মুক্তিযুদ্ধ স্মৃতি ট্রাস্ট
* মুক্তিযুদ্ধ জাদুঘর
* বাংলাদেশ পুলিশ মুক্তিযুদ্ধ জাদুঘর
* অপরাজেয় বাংলা
* সাবাশ বাংলাদেশ

 |
| বার্ষিকী | 
* বাঙালি গণহত্যা স্মরণ দিবস
* বাংলাদেশের স্বাধীনতা দিবস
* সশস্ত্র বাহিনী দিবস (বাংলাদেশ)
* শহীদ বুদ্ধিজীবী দিবস
* বিজয় দিবস (বাংলাদেশ)
* বিজয় দিবস (ভারত)

 |
| সজ্জা এবং অঙ্কন | 
* মুক্তিযুদ্ধ ই-আর্কাইভ
* বাংলাদেশের স্বাধীনতা যুদ্ধের শৈল্পিক চিত্রায়ন
* বাংলাদেশের স্বাধীনতাযুদ্ধের বীরত্বসূচক পদক
	+ বীরশ্রেষ্ঠ
	+ বীর উত্তম
	+ বীর বিক্রম
	+ বীর প্রতীক

 |

 |
| বিচার | 
* ২০১৩-র শাহবাগ আন্দোলন
* যুদ্ধাপরাধীদের বিচারের দাবিতে আন্দোলনসমূহ
* আন্তর্জাতিক অপরাধ ট্রাইব্যুনাল (বাংলাদেশ)
* যুদ্ধাপরাধের সত্যতা অনুসন্ধান কমিটি

 |
| বিষয়শ্রেণী | 
* স্বাধীনতা যুদ্ধ
* গণহত্যা
* পরিণাম
* চলচ্চিত্র
* কারণ ও সূচনালগ্ন
* অভিযান ও যুদ্ধ
* ব্যক্তিবর্গ
* জেনারেল

 |

 |

 |
| প্রবেশদ্বার:বাংলাদেশের স্বাধীনতা যুদ্ধ |